stanford-oval/wikipedia huggingface dataset:
สหรัฐต์ หิรัญญ์ธนภูวดล
ผลงานการแสดง > งานแสดง

ภาพยนตร์เพลงเฉลิมพระเกียรติเรื่อง "แผ่นดินของเรา" รับบทเป็น "หัวหน้ากลุ่มนักเต้น B-BOY " โดยแสดงร่วมกับ ธงไชย แมคอินไตย์, นัท มีเรีย, เรืองศักดิ์ ลอยชูศักดิ์, สุกฤษฎิ์ วิเศษแก้ว, สุนารี ราชสีมา และ ณัฎฐ์ ทิวไผ่งาม กำกับภาพยนตร์โดย ยุทธนา มุกดาสนิท เริ่มออกฉายอย่างเป็นทางการในวันที่ 5 ธันวาคม 2553  สำหรับภาพยนตร์เรื่องนี้สิงโตได้ขับร้องบทเพลงพระราชนิพนธ์ร่วมกับ ณัฎฐ์ ทิวไผ่งาม ในเพลง Oh I Say และยังได้รับโอกาสให้แสดงบนเวทีกลางน้ำในงานเฉลิมพระเกียรติพระบาทสมเด็จพระเจ้าอยู่หัว 5 ธันวาคม 2553 อีกด้วย
สี่แผ่นดิน เดอะมิวสิคัล รับบทเป็น "คุณอ๊อด - ประพจน์" ลูกชายคนที่ 3 ของแม่พลอย โดยแสดงร่วมกับ สินจัย เปล่งพานิช, อาณัตพล ศิริชุมแสง (อาร์ เดอะสตาร์), นภัทร อินทร์ใจเอื้อ (กัน เดอะสตาร์) และ ยุทธนา เปื้องกลาง (ตูมตาม เดอะสตาร์) เริ่มการแสดง 30 พฤศจิกายน 2554 ณ เมืองไทยรัชดาลัย เธียเตอร์
ละครเวที เรื่องเล่าคืนเฝ้าผี รับบทเป็น "เอก" โดยแสดงร่วมกับ พิมพ์มาดา บริรักษ์ศุภกร, ภูริ หิรัญพฤกษ์, ปฏิภาณ หล่อเสถียร (เซน เดอะสตาร์) เริ่มการแสดง 27 เมษายน 2555 ณ เมืองไทยรัชดาลัย เธียเตอร์
คอนเสิร์ต

| ปี | ชื่อคอนเสิร์ต | วันแสดง | สถานที่จัดการแสดง | จำนวนรอบ | หมายเหตุ |
| --- | --- | --- | --- | --- | --- |
| 2552 | เดอะสตาร์ 5 | 3 พฤษภาคม 2552 | อิมแพ็ค อารีน่า เมืองทองธานี | 1 | คอนเสิร์ตวันประกาศผล เดอะสตาร์  5 รอบสุดท้าย |
| 2552 | Mai - Tina Beauty On The Beat | 6 มิถุนายน 2552 | อิมแพ็ค อารีน่า เมืองทองธานี | 1 | คอนเสิร์ตของใหม่ และ ตินา |
| 2552 | Love มากมาย | 11-12 กรกฎาคม 2552 | อิมแพ็ค อารีน่า เมืองทองธานี | 2 | คอนเสิร์ตของ บี้ เดอะสตาร์ |
| 2555 | 5 6 7 8 the Star คอนเสิร์ต | 7 กรกฎาคม 2555 | อิมแพ็ค อารีน่า เมืองทองธานี | 1 | คอนเสิร์ตรวมรุ่นเดอะสตาร์ปี 5-8 |
| 2557 | 10 Years of Love The Star in Concert | 27-29 มิถุนายน 2558 | อิมแพ็ค อารีน่า เมืองทองธานี | 1 | คอนเสิร์ตฉลอง 10 ปี The Star โดยรวมรุ่นเดอะสตาร์ปี 1-10 |
| 2558 | The Star 5 We Sing Together | 28 พฤศจิกายน 2558 | หอศิลปวัฒนธรรมแห่งกรุงเทพมหานคร | 1 | คอนเสิร์ตรวมรุ่นเดอะสตาร์ปี 5 เพื่อการกุศล |
รางวัลที่ได้รับ

รางวัลชนะเลิศ ประกวดร้องเพลง รายการเดอะสตาร์ 5
รางวัลคิดดี ทำดี สังคมดี โดย กระทรวงวัฒนธรรม
รางวัลคลื่นลูกใหม่ของวงการ โดย นิตยสารสุดสัปดาห์
รางวัลสุดยอดศิลปินหน้าใหม่มาแรงแห่งปี โดย Gmember
รางวัลลูกที่มีความกตัญญูอย่างสูงต่อแม่ ปี 2553
รางวัลชาวพุทธตัวอย่าง มูลนิธิมิราเคิลออฟไลฟ์ พ.ศ. 2554
รางวัล No.1 Young Superstar of the year จาก Terminal 21 พ.ศ. 2555
สิงโต เป็นผู้ชนะการประกวด เดอะสตาร์ 5 ที่มีอายุน้อยที่สุด โดยสิงโตได้เป็นเดอะสตาร์เมื่ออายุ 16 ปี
มินิคอนเสิร์ตใน ในการแข่งขัน เดอะสตาร์ 5 สิงโต ได้นำเพลง รักแท้มีอยู่จริง (เพลงประกอบละครเวที ข้างหลังภาพ เดอะมิวสิคัล) เป็นผู้เข้าประกวด เดอะสตาร์ 5 คนแรก ที่นำเอาละครเวที (Musical) มาผสมผสานกับมินิคอนเสิร์ต
เพลง เพลงนี้ เดิมชื่อเพลง เนื้อ ทำนอง ของความรัก
แหล่งข้อมูลอื่น > ข่าวหรือบทความ

"สิงโต" หนุ่มขอนแก่นวัย 16 คว้าแชมป์ "เดอะสตาร์ 5" เก็บถาวร 2010-05-31 ที่ เวย์แบ็กแมชชีน
มารู้จักเจ้าป่าวัยกระเตาะ 'สิงโต' แชมป์เดอะสตาร์5 พร้อมเปิดบันทึกหน้าใหม่ 'เดอะสตาร์อายุน้อยสุด'[ลิงก์เสีย]
แหล่งข้อมูลอื่น > เว็บไซต์แฟนคลับ

บ้านดาวสิงโต:: บ้านของคนรัก "สิงโต" เดอะสตาร์ 5 www.singto-thestar5.com เก็บถาวร 2009-12-27 ที่ เวย์แบ็กแมชชีน
แหล่งข้อมูลอื่น > โซเชียลมีเดีย

สหรัฐต์ หิรัญญ์ธนภูวดล ที่อินสตาแกรม
สหรัฐต์ หิรัญญ์ธนภูวดล ที่เฟซบุ๊ก
สหรัฐต์ หิรัญญ์ธนภูวดล ที่เอกซ์ (ทวิตเตอร์)
โรงเรียนบดินทรเดชา (สิงห์ สิงหเสนี)

| โรงเรียนบดินทรเดชา (สิงห์ สิงหเสนี) นนทบุรี |
| --- | --- |

ที่ตั้ง

เลขที่ 79/11 หมู่ที่ 3 ซอยบางกรวย-ไทรน้อย 22 ถนนบางกรวย-ไทรน้อย ตำบลวัดชลอ อำเภอบางกรวย จังหวัดนนทบุรี 11000
พิกัด: 13°48′20.5″N 100°28′44.2″E﻿ / ﻿13.805694°N 100.478944°E﻿ / 13.805694; 100.478944
ข้อมูล
ชื่ออื่น: บ.ด.น. (B.D.N.)
ชื่อเดิม: โรงเรียนบางกรวย
ประเภท: โรงเรียนรัฐบาล
คติพจน์: ลูกบดินทรเป็นผู้ประพฤติดีและมีความรู้
สถาปนา: 17 พฤษภาคม พ.ศ. 2503 (64 ปี) (โรงเรียนบางกรวย)  25 มิถุนายน พ.ศ. 2542 (25 ปี) (โรงเรียนบดินทรเดชา (สิงห์ สิงหเสนี) นนทบุรี) 
เขตการศึกษา: สำนักงานเขตพื้นที่การศึกษามัธยมศึกษานนทบุรี
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 1012230154
ผู้อำนวยการโรงเรียน: สายไหม ดาบทอง
ระดับปีที่จัดการศึกษา: มัธยมศึกษาปีที่ 1–6
เพศ: สหศึกษา
ภาษาที่ใช้เป็นสื่อการสอน:  • ไทย  • อังกฤษ  • จีน[ต้องการอ้างอิง]
สี:   น้ำเงิน
เพลง: มาร์ชบดินทรนนท์, ธงน้ำเงิน
ดอกไม้: สัตตบงกช (บัวหลวงสีชมพู)
เว็บไซต์: bodindechanon.ac.th
โรงเรียนบดินทรเดชา (สิงห์ สิงหเสนี) นนทบุรี เป็นโรงเรียนสหศึกษาประจำอำเภอบางกรวย จังหวัดนนทบุรี สังกัดสำนักงานเขตพื้นที่การศึกษามัธยมศึกษานนทบุรี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ในท้องที่หมู่ที่ 3 บ้านวัดชลอ ตำบลวัดชลอ บนธรณีสงฆ์ของวัดกล้วย เนื้อที่ 12 ไร่ และที่ดินบริจาคของนางสง่า สิลา, นายอเนก ศิลา, นางสาวละมุล ศิลา และนายสงัด ปุกเกตุ เนื้อที่ 1 งาน 49 วา
ประวัติ

โรงเรียนบดินทรเดชา (สิงห์ สิงหเสนี) นนทบุรี เดิมมีชื่อว่า โรงเรียนบางกรวย เปิดทำการสอนเป็นปฐมฤกษ์ในวันที่ 17 พฤษภาคม พ.ศ. 2503 โดยใช้ศาลาวัดกล้วยเป็นสถานที่เรียนชั่วคราว มีนายประสม ศิริจันทร์ ศึกษาธิการอำเภอบางกรวย รักษาการแทนครูใหญ่ และทางอำเภอบางกรวยได้ขอให้นายอบ น่วมอยู่, นายเจริญ ด้วงเอี่ยม และนายเฉลิม พบสระบัว ครูโรงเรียนวัดชลอ มาเป็นครูช่วยสอนในครั้งแรก ต่อมาวันที่ 3 มิถุนายน พ.ศ. 2503 กรมสามัญศึกษาได้แต่งตั้งให้นายสำรวม ดิษนิล ครูโรงเรียนวัดเขมาภิรตาราม มาดำรงตำแหน่งครูใหญ่คนแรกของโรงเรียน
ใน พ.ศ. 2541 กรรมการสมาคมศิษย์เก่าโรงเรียนบางกรวย สมาคมผู้ปกครองและครูโรงเรียนบางกรวย และคณะครูอาจารย์ได้ร่วมกันพิจารณาเห็นว่า ผู้ปกครองมีทัศนคติและค่านิยมในการส่งบุตรหลานให้เข้าเรียนในโรงเรียนที่มีชื่อเสียง จึงมีมติตรงกันว่าสมควรเปลี่ยนชื่อโรงเรียนเพื่อให้เป็นจุดสกัดนักเรียนจำนวนหนึ่งไม่ให้เข้าไปเรียนแออัดอยู่ในเฉพาะโรงเรียนส่วนกลาง ในวันที่ 25 มิถุนายน พ.ศ. 2542 กระทรวงศึกษาธิการได้ประกาศเปลี่ยนชื่อโรงเรียนบางกรวยเป็น โรงเรียนบดินทรเดชา (สิงห์ สิงหเสนี) นนทบุรี
คณะสี

คณะพรหมสุรินทร์ (สีชมพู)
คณะราชโยธา (สีเขียว)
คณะเกษตรรักษา (สีแสด)
คณะราชสุภาวดี (สีฟ้า)
หลักสูตรและแผนการเรียน > ระดับชั้นมัธยมศึกษาตอนต้น

SMT (Science Math Technology)
ภาษาอังกฤษและภาษาต่างประเทศที่ 2 (ภาษาจีน ภาษาเกาหลี ภาษาญี่ปุ่น)
ส่งเสริมศักยภาพผู้ประกอบการ
Talent Education
หลักสูตรและแผนการเรียน > ระดับชั้นมัธยมศึกษาตอนปลาย

SMT (Science Math Technology)
EM (English Mathematics)
ภาษาอังกฤษและภาษาต่างประเทศที่ 2 (ภาษาจีน ภาษาเกาหลี ภาษาญี่ปุ่น)
ส่งเสริมศักยภาพผู้ประกอบการ
Talent Education
ทำเนียบผู้บริหารโรงเรียน

| ที่> ผู้บริหารโรงเรียนบางกรวย | ชื่อ> ผู้บริหารโรงเรียนบางกรวย | ปีที่ดำรงตำแหน่ง> ผู้บริหารโรงเรียนบางกรวย |
| --- | --- | --- |
| 1 | นายสำรวม ดิษนิล | พ.ศ. 2503-2524 |
| 2 | นายสุทิน ภู่เจริญ | พ.ศ. 2524-2529 |
| 3 | นายวันชาติ เฟื่องรัตน์ | พ.ศ. 2529-2531 |
| 4 | นางนิยพรรณ ศรีสารคาม | พ.ศ. 2531-2533 |
| 5 | นางองุ่น จันทร์ขจร | พ.ศ. 2533-2534 |
| 6 | นางสาวณัฐญา ลิปิพันธ์ | พ.ศ. 2534-2536 |
| 7 | นายประวัติ นิลวัชรมณี | พ.ศ. 2536-2539 |
| 8 | นายเลียม คำภานุช | พ.ศ. 2539-2542 |
ผู้บริหารโรงเรียนบดินทรเดชา (สิงห์ สิงหเสนี) นนทบุรี
| 1 | นายพูนศักดิ์ สว่างโชติ | พ.ศ. 2542-2549 |
| 2 | นายอธิชาติ สวัสดี | พ.ศ. 2549-2551 |
| 3 | นายอภิรักษ์ ตรีคูณชวการณ์ | พ.ศ. 2551 |
| 4 | นายโพยม จันทร์น้อย | พ.ศ. 2552-2557 |
| 5 | นายสมศักดิ์ จี้เพ็ชร์ | พ.ศ. 2557-2559 |
| 6 | นายนาวี ทรัพย์ห่วง | พ.ศ. 2559-2564 |
| 7 | นายวรรณสูตร พันธุมะเกียรติ | พ.ศ. 2564-2566 |
| 8 | นางสายไหม ดาบทอง | พ.ศ. 2566-ปัจจุบัน |
แหล่งข้อมูลอื่น

เว็บไซต์โรงเรียนบดินทรเดชา (สิงห์ สิงหเสนี) นนทบุรี เก็บถาวร 2020-05-13 ที่ เวย์แบ็กแมชชีน
โรงเรียนบดินทรเดชา (สิงห์ สิงหเสนี) นนทบุรี ที่เฟซบุ๊ก
ข้อมูลพื้นฐานโรงเรียนบดินทรเดชา (สิงห์ สิงหเสนี) นนทบุรีในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
| ด ค กกลุ่มโรงเรียนบดินทรเดชา |
| --- | --- | --- |
|  โรงเรียนบดินทรเดชา (สิงห์ สิงหเสนี)  โรงเรียนบดินทรเดชา (สิงห์ สิงหเสนี) ๒  โรงเรียนนวมินทราชินูทิศ บดินทรเดชา  โรงเรียนบดินทรเดชา (สิงห์ สิงหเสนี) ๔  โรงเรียนบดินทรเดชา (สิงห์ สิงหเสนี) นนทบุรี  โรงเรียนบดินทรเดชา (สิงห์ สิงหเสนี) สมุทรปราการ  |  โรงเรียนบดินทรเดชา (สิงห์ สิงหเสนี)  โรงเรียนบดินทรเดชา (สิงห์ สิงหเสนี) ๒  โรงเรียนนวมินทราชินูทิศ บดินทรเดชา  โรงเรียนบดินทรเดชา (สิงห์ สิงหเสนี) ๔  โรงเรียนบดินทรเดชา (สิงห์ สิงหเสนี) นนทบุรี  โรงเรียนบดินทรเดชา (สิงห์ สิงหเสนี) สมุทรปราการ  |  |
คำไต สีพันดอน

พลเอก คำไต  สีพันดอน (ลาว: ຄຳໄຕ ສີພັນດອນ; เกิด 8 กุมภาพันธ์ พ.ศ. 2467 ที่แขวงจำปาศักดิ์ ประเทศลาว) เป็นนักการเมืองชาวลาวที่รวยที่สุดในประเทศซึ่งเป็นประธานพรรคประชาชนปฏิวัติลาวตั้งแต่วันที่ 24 พฤศจิกายน พ.ศ. 2535 ถึง 21 มีนาคม พ.ศ. 2549 และประธานาธิบดีลาว ตั้งแต่วันที่ 24 กุมภาพันธ์ พ.ศ. 2541 ถึง 8 มิถุนายน พ.ศ. 2549 เมื่อเขาถูกแทนที่โดยนายจูมมะลี ไซยะสอน เขาเป็นสมาชิกของพรรคคอมมิวนิสต์อินโดจีนในปี พ.ศ. 2497 และเป็นสมาชิกของคณะกรรมการกลางของพรรคประชาชนปฏิวัติลาวในปี พ.ศ. 2499
ประวัติทางการเมืองที่สำคัญ

พ.ศ. 2490: เข้าร่วมขบวนการปฏิวัติ
พ.ศ. 2495: เข้าเป็นสมาชิกขบวนการลาวอิสระ (Lao Freedom Front)
พ.ศ. 2495-2497: เป็นประธาน Committee of the Central Region
พ.ศ. 2497: เข้าเป็นสมาชิกพรรคคอมมิวนิสต์อินโดจีน
พ.ศ. 2498-2500: เป็นหัวหน้าขบวนการปะเทดลาว
พ.ศ. 2499: เป็นสมาชิก Central Party Committee และได้รับคัดเลือกจากพรรคประชาชนปฏิวัติลาวให้เป็นสมาชิก
พ.ศ. 2499: เข้าเป็นสมาชิกพรรคประชาชนลาว
พ.ศ. 2500: เข้าเป็นสมาชิกศูนย์กลางพรรค (the Central Party Committee)
พ.ศ. 2500-2502: เป็นหัวหน้าสำนักงานศูนย์กลางพรรคฯ
พ.ศ. 2503: เป็นหัวหน้ากองกำลังทหารของขบวนการปะเทดลาว
พ.ศ. 2515, 2525, 2529 และ 2535: ได้รับเลือกจากพรรคประชาชนปฏิวัติลาวให้เป็นสมาชิกกรมการเมืองศูนย์กลางพรรคฯ
พ.ศ. 2518-2534: ดำรงตำแหน่งรองนายกรัฐมนตรีลาว, รัฐมนตรีกระทรวงป้องกันประเทศ, ผู้บัญชาการกองทัพประชาชนลาว
15 ส.ค. 2534: ดำรงตำแหน่งนายกรัฐมนตรีลาว โดยความเห็นชอบของสภาแห่งชาติ
24 พ.ย. 2535: ดำรงตำแหน่งประธานพรรคประชาชนปฏิวัติลาว
24 ก.พ. 2541-8 มิ.ย.2549: ดำรงตำแหน่งประธานาธิบดีลาว
เรือหลวง

เรือหลวง (อังกฤษ: His (หรือ Her) Majesty's Ship, ย่อว่า HMS และ H.M.S.) เป็นคำนำหน้าชื่อเรือที่ใช้เรียกเรือของกองทัพเรือที่มีระบอบกษัตริย์บางแห่ง โดยมีหลายคำสำหรับใช้ในการเรียก เช่น HMAS และเทียบเคียงมาจากภาษาอื่น เช่น SMS
ดวงตราของกองทัพเรือจักรวรรดิเยอรมัน (ค.ศ. 1871–1919) - Kommando S.M.S. Braunschweig -
เครือจักรภพแห่งประชาชาติ > สหราชอาณาจักร

การใช้รูปแบบคำนำหน้าชื่อเรือแบบย่อว่า HMS มีการค้นพบในบันทึกครั้งแรกเมื่อปี พ.ศ. 2332 คือชื่อของเรือ HMS Phoenix โดยจากพระราชบัญญัติสหภาพ ค.ศ. 1707 จนถึงช่วงปี ค.ศ. 1800 ก็มีการนำมาใช้งานเช่นเดียวกันในส่วนของ HBMS (มาจาก His Britannic Majesty's Ship)
สำหรับเรือดำน้ำหลวงจะใช้คำนำหน้าเรือว่า HMS ซึ่งย่อมาจาก His Majesty's Submarine แม้ว่าในบางครั้งจะใช้งานในรูปแบบของ HMS/m ก็ตาม (ตัวอย่าง เช่น HMS/m Tireless ที่จัดแสดงอยู่ที่พิพิธภัณฑ์สงครามจักรวรรดิ) เรือ Royal Yacht Britannia ได้เข้าประจำการในราชนาวี โดยรู้จักกันในชื่อของเรือ HMY Britannia ในขณะเดียวกันเรือทุกลำในราชนาวีจะเป็นที่รู้จักกันในชื่อ HM Ships แม้ว่าเรือรบในสมัยก่อนจะมีลักษณะที่แตกต่างกันทางกายภาพทั้งรูปแบบเสากระโดงเรือและขนาดเรือ โดยเรือเหล่านั้นจะถูกเรียกขานว่า HM Frigate X, หรือ HM Sloop Y
คำนำหน้า HMS ยังถูกใช้งานโดยฐานทัพเรือบริเวณชายฝั่ง ที่ได้รับการมอบหมายให้เป็น "เรือฟริเกตหิน" (stone frigates) ของราชนาวี ตัวอย่าง เช่น HMS Excellent คือโรงเรียนฝึกทหารเรือที่ตั้งอยู่บนเกาะในพื้นที่พอร์ตสมัธฮาร์เบอร์ และ HMS Vulcan ในเคสเนธ พื้นที่ตอนเหนือของสกอตแลนด์ ซึ่งสร้างขึ้นสำหรับทดสอบการออกแบบระบบพลังงานนิวเคลียร์สำหรับเรือดำน้ำ
การขึ้นต้นชื่อเรือด้วย "the" แบบเดียวกับเรือ "the HMS Ark Royal" แม้ว่าจะมีการใช้งานอยู่ทั่วไป แต่ก็ถือว่าเป็นไวยากรณ์ที่ไม่ดีนัก
สำหรับเรือของรัฐบาลอังกฤษที่ไม่ได้อยู่ในราชนาวี จะมีการกำหนดคำนำหน้าชื่อเรืออย่างอื่น เช่น RFA สำหรับเรือในกองเรือสนับสนุนฝ่ายพลเรือน (Royal Fleet Auxiliary)
เครือจักรภพแห่งประชาชาติ > การใช้งานนอกสหราชอาณาจักร

ในอดีตนั้น กองทัพเรือในอาณานิคมของอังกฤษจะใช้รูปแบบต่าง ๆ ของ HMS ซึ่งรูปแบบเหล่านี้ยังคงถูกใช้งานอยู่ในราชอาณาจักรเครือจักรภพ – คือรัฐที่มีกษัตริย์แห่งสหราชอาณาจักรเป็นประมุข – เช่นเดียวกับรัฐสมาชิกเครือจักรภพแห่งประชาชาติและอดีตรัฐสมาชิกของจักรวรรดิอังกฤษ
ในอดีต กองทัพเรือในอาณานิคมอังกฤษใช้รูปแบบต่างๆ บน HMS แนวทางปฏิบัติดังกล่าวได้รับการเก็บรักษาไว้ในอาณาจักรเครือจักรภพหลายแห่ง - รัฐซึ่งมีพระมหากษัตริย์แห่งสหราชอาณาจักรเป็นประมุข - เช่นเดียวกับประเทศเครือจักรภพอื่น ๆ และอดีตสมาชิกของจักรวรรดิอังกฤษ
เครือจักรภพแห่งประชาชาติ > การใช้งานนอกสหราชอาณาจักร > ปัจจุบัน

แคนาดา: His Majesty's Canadian Ship (HMCS) / (ฝรั่งเศส: Navire canadien de Sa Majesté) (NCSM) – ราชนาวีแคนาดา
ออสเตรเลีย: His Majesty's Australian Ship (HMAS) – ราชนาวีออสเตรเลีย
นิวซีแลนด์: His Majesty's New Zealand Ship (HMNZS) – ราชนาวีนิวซีแลนด์
บาฮามาส:  His Majesty's Bahamian Ship (HMBS) – กองกำลังป้องกันบาฮามาส
ปาปัวนิวกินี: His Majesty's Papua New Guinean Ship (HMPNGS) - กองกำลังป้องกันปาปัวนิวกินี
จาไมกา: His Majesty's Jamaican Ship (HMJS) – กองกำลังป้องกันจาไมกา
ตูวาลู: His Majesty's Tuvalu State Ship (HMTSS)
เครือจักรภพแห่งประชาชาติ > การใช้งานนอกสหราชอาณาจักร > อดีต

อาณานิคม: Her Majesty's Colonial Ship (HMCS)
ออสเตรเลีย: Commonwealth Naval Ship (CNS)
พม่า: His Majesty's Burmese Ship (HMBS)
บาร์เบโดส: Her Majesty's Barbadian Ship (HMBS) – กองกำลังป้องกันบาร์เบโดส
แอฟริกาใต้: His Majesty's South African Ship (HMSAS) / (อาฟรีกานส์: Sy Majesteit se Suid-Afrikaanse Skip) (SMSA) - กองทัพเรือแอฟริกาใต้
ซีลอน: Her Majesty's Ceylon Ship (HMCyS)
ฟิจิ: Her Majesty's Fijian Ship (HMFS)
อินเดีย: His Majesty's Indian Ship (HMIS)
ควีนส์แลนด์ (ก่อนสหพันธ์ออสเตรเลีย) : Her Majesty's Queensland Ship (HMQS)
วิกทอเรีย (ก่อนสหพันธ์ออสเตรเลีย) : Her Majesty's Victorian Ship (HMVS)
ปากีสถาน: His Majesty's Pakistan Ship (HMPS)
เดนมาร์ก

เรือของกองทัพเรือเดนมาร์กทุกลำจะมีคำนำหน้าชื่อเรือว่า KDM (Kongelige Danske Marine) ในภาษาเดนมาร์ก แต่ในภาษาอังกฤษแปลได้เป็น HDMS (Her / His Danish Majesty's Ship)
ไทย

ในราชนาวีไทย เรือที่มีระวางขับน้ำตั้งแต่ 150 ตันขึ้นไปจะใช้คำนำหน้าเรือว่า เรือหลวง ย่อว่า ร.ล. หมายความว่าเรือขององค์พระมหากษัตริย์ไทย และใช้คำนำหน้าเรือในภาษาอังกฤษว่า HTMS หรือ H.T.M.S. ย่อมาจากคำว่า His Thai Majesty's Ship และชื่อของเรือจะได้รับการพระราชทานมาจากพระมหากษัตริย์ไทย
นอร์เวย์

ตั้งแต่ปี พ.ศ. 2489 เรือของกองทัพเรือนอร์เวย์ใช้คำนำหน้าชื่อเรือว่า KNM ย่อมาจาก Kongelig Norske Marine (Royal Norwegian Navy) ในภาษาอังกฤษกองทัพเรือนอร์เวย์จะใช้คำนำหน้าว่า HNoMS ย่อมาจาก "His/Her Norwegian Majesty's Ship" (HNMS สามารถใช้งานกับกองทัพเรือเนเธอร์แลนด์ได้ เนเธอร์แลนด์จึงใช้ HNLMS แทน) ส่วนหน่วยยามฝั่งจะใช้คำนำหน้าชื่อเรือว่า KV มาจาก KystVakt (Coast Guard) ในภาษานอร์เวย์ และ NoCGV มาจาก Norwegian Coast Guard Vessel ในภาษาอังกฤษ
เนเธอร์แลนด์

คำนำหน้าชื่อเรือระหว่างประเทศของกองทัพเรือเนเธอร์แลนด์คือ HNLMS (His/Her Netherlands Majesty's Ship) ซึ่งในกองทัพเรือของเนเธอร์แลนด์เองใช้คำนำหน้าชื่อเรือว่า Zr.Ms. (Zijner Majesteits, His Majesty's) เมื่อองค์พระมหากษัตริย์ทรงขึ้นครองราชสมบัติ และ Hr.Ms. (Harer Majesteits, Her Majesty's) เมื่อองค์พระราชินีขึ้นครองราชย์ โดยจะเป็นไปโดยอัตโนมัติตามราชประเพณีขณะราชาภิเษก
เยอรมนี

Seiner Majestät Schiff (ออกเสียง: [ˈzaɪ̯nɐ majɛsˈtɛːt ʃɪf]; German: His Majesty's Ship, ย่อได้ว่า S.M.S. หรือ SMS) เป็นคำนำหน้าชื่อเรือที่ถูกใช้งานโดยวิสาหกิจทางทะเลปรัสเซีย (Seehandlung), กองทัพเรือปรัสเซีย, กองทัพเรือจักรวรรดิเยอรมัน (Kaiserliche Marine) และ กองทัพเรือออกัสโตร-ฮังการี (Kaiserliche und königliche Kriegsmarine) มันถูกกำหนดขึ้นมาด้วยการแปลคำนำหน้าจากภาษาอังกฤษเป็นภาษาเยอรมัน
บางครั้งก็มีการย่อว่า S.M. หรือ SM (มาจาก Seiner Majestät) เมือเรือถูกกล่าวถึงตามชั้นเรือ เช่น S.M. Kleiner Kreuzer Emden ("His Majesty's Light Cruiser Emden")
รวมไปถึงรูปแบบพิเศษต่าง ๆ เช่น
S.M.Y. (หรือ SMY) = Seiner Majestät Yacht ("His Majesty's Yacht") สำหรับเรือยอทช์ของกษัตริย์หรือจักรพรรดิ์
I.M.Y. = Ihrer Majestät Yacht ("Her Majesty's Yacht") สำหรับเรือยอทช์ของราชินีหรือจักรพรรดินี
S.M.F. = Seiner Majestät Feuerschiff ("His Majesty's Lightvessel") สำหรับเรือทุ่นไฟ
S.M.H. = Seiner Majestät Hilfsschiff ("His Majesty's Auxiliary Ship") สำหรับเรือสนับสนุนการรบ
S.M.W. = Seiner Majestät Werkstattschiff ("His Majesty's Workshop Ship")
S.M.U. = Seiner Majestät Unterseeboot ("His Majesty's Submarine", ใช้นำหน้าตัวเลขแทน ไม่ใช่ชื่อ)
โรมาเนีย

ก่อนช่วงสงครามโลกครั้งที่สอง เกิดการโค่นล้มสถาบันพระมหากษัตริย์ในวันที่ 30 ธันวาคม พ.ศ. 2490 ซึ่งช่วงหลังสงครามหลังการยึดครองของสหภาพโซเวียต เรือของกองทัพเรือโรมาเนียทุกลำใช้คำนำหน้าชื่อเรือว่า NMS ซึ่งย่อมาจาก Nava Majestăţii Sale แปลว่า His/her Majesty’s Ship ในภาษาอังกฤษ
สวีเดน

ในกองทัพเรือสวีเดน เรือทุกลำจะมีคำนำหน้าชื่อเรือว่า HMS (Hans or Hennes Majestäts Skepp) ซึ่งใช้งานทั้งบนเรือผิวน้ำและเรือดำน้ำ
โดยในต่างประเทศ เรือรบของกองทัพเรือสวีเดนบางครั้งจะใช้คำนำหน้าชื่อเรือว่า HSwMS (มาจาก His Swedish Majesty's Ship) เพื่อหลีกเลี่ยงความสับสนในการใช้คำนำหน้าชื่อเรือในรูปแบบอื่น ๆ ของ HMS
ดูเพิ่ม

คำนำหน้าชื่อเรือ
โรยัล เมล ชิป (RMS)
รัฐบาลในสมเด็จฯ (His Majesty's Government: HMG)
พระบรมมหาราชวังและป้อมปราการแห่งหอคอยแห่งลอนดอน
เรือรบสหรัฐ (USS)
สมเด็จพระเจ้าศรีสว่างวงศ์

สมเด็จพระเจ้าศรีสว่างวงศ์ มีพระนามเต็มว่า พระบาทสมเด็จพระเจ้าศรีสว่างวงศ์ (ลาว: ພະບາດສົມເດັດພະເຈົ້າສີສະຫວ່າງວົງ) หรือ เจ้ามหาชีวิตศรีสว่างวงศ์ (ลาว: ເຈົ້າມະຫາຊີວິດສີສະຫວ່າງວົງ) เป็นพระมหากษัตริย์องค์ที่ 12 แห่งราชอาณาจักรล้านช้างหลวงพระบาง และพระมหากษัตริย์พระองค์แรกแห่งพระราชอาณาจักรลาว เสด็จพระราชสมภพ ณ นครหลวงพระบาง เมื่อวันที่ 14 กรกฎาคม พ.ศ. 2428 เป็นพระราชโอรสในพระเจ้าสักรินทรฤทธิ์และพระนางทองสี[ต้องการอ้างอิง]​
เจ้ามหาชีวิตศรีสว่างวงศ์ เสด็จขึ้นครองราชสมบัติเป็นพระมหากษัตริย์แห่งราชอาณาจักรหลวงพระบางเมื่อวันที่ 15 เมษายน พ.ศ. 2447 เมื่อประเทศลาวได้รับเอกราชจากฝรั่งเศส  พระองค์จึงเป็นพระมหากษัตริย์พระองค์แรกแห่งราชอาณาจักรลาว
เจ้ามหาชีวิตศรีสว่างวงศ์ เสด็จสวรรคตเมื่อวันที่ 29 ตุลาคม พ.ศ. 2502
เครื่องราชอิสริยาภรณ์

เครื่องราชอิสริยาภรณ์พระราชอาณาจักรกัมพูชา ชั้นมหาเสรีวัฒน์ ประเทศกัมพูชา  – พ.ศ. 2448
เครื่องราชอิสริยาภรณ์มังกรแห่งอันนัม ชั้นมหากางเขน  – พ.ศ. 2448
เครื่องราชอิสริยาภรณ์ฆ้องทองคำ ชั้นที่ 1 แห่งอันนัม
เครื่องอิสริยาภรณ์เลฌียงดอเนอร์ ชั้นมหากางเขน  – พ.ศ. 2470  (ชั้นนายกอง  – พ.ศ. 2448)
เครื่องราชอิสริยาภรณ์ดาราดำ ชั้นนายทัพ ประเทศเบนิน  – พ.ศ. 2478
เครื่องราชอิสริยาภรณ์มงกุฎ ชั้นนายทัพ ประเทศเบลเยียม  – พ.ศ. 2478
เครื่องอิสริยาภรณ์ศิลปศาสตร์และอักษรศาสตร์ (Ordre des Arts et des Lettres) ชั้นนายกอง ประเทศฝรั่งเศส  – พ.ศ. 2492
เหรียญครัวซ์เดอแกร์ (Croix de guerre) ประดับช่อใบปาล์ม ประเทศฝรั่งเศส  – พ.ศ. 2492
เครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ ประเทศไทย  – พ.ศ. 2498
เครื่องอิสริยาภรณ์แห่งชาติเวียดนาม (Bảo quốc Huân chương) ประเทศเวียดนามใต้  – พ.ศ. 2498
เครื่องราชอิสริยาภรณ์อันสูงส่งยิ่งดอกเบญจมาศ ประเทศญี่ปุ่น – พ.ศ. 2498
แหล่งข้อมูลอื่น

ผังการสืบเชื้อสายของราชวงศ์ลาว
| ก่อนหน้า |  | สมเด็จพระเจ้าศรีสว่างวงศ์ |  | ถัดไป |
| --- | --- | --- | --- | --- |
| พระเจ้าสักรินทรฤทธิ์ (เจ้าคำสุก) |  |   พระมหากษัตริย์แห่งราชอาณาจักรล้านช้างหลวงพระบาง  (28 เมษายน พ.ศ. 2447 – 20 ตุลาคม พ.ศ. 2488) |  | ได้รับเอกราชจากฝรั่งเศส |
| ได้รับเอกราชจากฝรั่งเศส |  |   พระมหากษัตริย์แห่งราชอาณาจักรลาว  (23 เมษายน พ.ศ. 2489 – 29 ตุลาคม พ.ศ. 2502) |  | พระบาทสมเด็จพระเจ้ามหาชีวิตศรีสว่างวัฒนา |
| ด ค กประมุขรัฐแห่งประเทศลาว |
| --- | --- | --- |
| พระมหากษัตริย์ |  สมเด็จพระเจ้าศรีสว่างวงศ์  สมเด็จพระเจ้าศรีสว่างวัฒนา  | ราชอาณาจักรลาว สปป.ลาว |
| ประธานาธิบดี |  เจ้าสุภานุวงศ์  พูมี วงวิจิด  ไกสอน พมวิหาน  หนูฮัก พูมสะหวัน  คำไต สีพันดอน  จูมมะลี ไซยะสอน  บุนยัง วอละจิด  ทองลุน สีสุลิด  | ราชอาณาจักรลาว สปป.ลาว |
(*) รักษาการณ์ประมุขแห่งรัฐ
พระบรมฉายาลักษณ์ของพระองค์ในธนบัตร 100 กีบ รุ่นค.ศ. 1957
สนามกีฬาเจ้าชายมุฮัมมัด บิน ซัลมาน

| --- | --- |
สนามกีฬากิดดิยา
th
ที่ตั้ง: กิดดียะฮ์, ริยาด, ซาอุดีอาระเบีย
พิกัด: 24°35′24″N 46°31′41″E﻿ / ﻿24.59°N 46.528°E﻿ / 24.59; 46.528
เจ้าของ: บริษัทกิดดียะฮ์ลงทุน
ผู้ดำเนินการ: บริษัทกิดดียะฮ์ลงทุน
ความจุ: 46,979
ขนาดสนาม: พื้นที่เล่น: 105 ม. × 68 ม. พื้นที่สนาม: 125 ม. × 85 ม.
พื้นผิว: หญ้าไฮบริด
การก่อสร้าง
ลงเสาเข็ม: 2026 (ตามแผน)
เปิดใช้สนาม: ค.ศ. 2029 (2029) (ตามแผน)
สถาปนิก: ปอปิวลัส
ผู้ก่อสร้าง: เอฟซีซี กรุ๊ป
ผู้รับเหมาหลัก: เนสม่า & พาร์ทเนอร์ส
การใช้งาน
อัลนัศร์ (ตามแผน) อัลฮิลาล (ตามแผน)
สนามกีฬาเจ้าชายมุฮัมมัด บิน ซัลมาน (หรือที่เรียกกันว่า สนามกีฬากิดดียะฮ์) เป็นสนามกีฬาหลายประเภทที่วางแผนจะสร้างขึ้นในเขตกิดดียะฮ์ ซึ่งเป็นโครงการเมกะโปรเจกต์ด้านความบันเทิงและการท่องเที่ยวในริยาด ประเทศซาอุดีอาระเบีย สนามแห่งนี้ถูกกำหนดให้เป็นหนึ่งในสนามแข่งขันฟุตบอลโลก 2034 โดยมีความจุที่เสนอไว้ที่ 46,979 ที่นั่ง และจะใช้เป็นสนามแข่งขันในรอบแบ่งกลุ่ม, รอบ 32 ทีมสุดท้าย, รอบ 16 ทีมสุดท้าย และรอบชิงอันดับสาม
สนามกีฬาแห่งนี้ถูกตั้งชื่อตามเจ้าชายมุฮัมมัด บิน ซัลมาน มกุฎราชกุมารแห่งซาอุดีอาระเบีย
วรเวช ดานุวงศ์

| วรเวช ดานุวงศ์ |
| --- | --- |

เกิด: 16 พฤษภาคม พ.ศ. 2527 (40 ปี) อำเภอหนองหญ้าไซ จังหวัดสุพรรณบุรี ประเทศไทย
ศิษย์เก่า: มหาวิทยาลัยรังสิต
อาชีพ:  นักร้อง  นักแสดง  พิธีกร  นายแบบ  ยูทูบเบอร์  นักแต่งเพลง  โปรดิวเซอร์  ผู้กำกับภาพยนตร์ 
ส่วนสูง: 177 cm (5 ft 9 1⁄2 in)
คู่สมรส: อังศุมาลิน สิรภัทรศักดิ์เมธา (2565–ปัจจุบัน)
บุตร: 2 คน
อาชีพทางดนตรี
แนวเพลง:  ป็อป  แดนซ์  อาร์แอนด์บี 
เครื่องดนตรี: เสียงร้อง
ช่วงปี: พ.ศ. 2544–ปัจจุบัน
ค่ายเพลง: อาร์เอส (2543–2551) โซนี่ มิวสิก (2551–2556) เลเซอร์แคท (2555) ทรูโฟร์ยู (2558–ปัจจุบัน)
อดีตสมาชิก:  ดีทูบี  แดน-บีม 
 นักดนตรี
วรเวช ดานุวงศ์ (เกิด 16 พฤษภาคม พ.ศ. 2527) ชื่อเล่น แดน เป็นนักร้อง นักแสดง ผู้กำกับภาพยนตร์ชาวไทย และเป็นอดีตสมาชิกวงบอยแบนด์ดีทูบี สังกัดอาร์เอส
ประวัติ > ชีวิตตอนต้นและการศึกษา

วรเวช ดานุวงศ์เกิดเมื่อวันที่ 16 พฤษภาคม พ.ศ. 2527 ที่อำเภอหนองหญ้าไซ จังหวัดสุพรรณบุรี เป็นลูกคนสุดท้องของครอบครัว โดยมีพี่ชาย 1 คน ชื่อว่า วรุตม์ ดานุวงศ์ เข้ารับการศึกษาระดับปฐมวัยและประถมศึกษาจากโรงเรียนอนุบาลสุพรรณบุรี ระดับมัธยมศึกษาตอนต้น โรงเรียนกรรณสูตศึกษาลัย ระดับมัธยมศึกษาตอนปลาย โรงเรียนบดินทรเดชา (สิงห์ สิงหเสนี) จบระดับปริญญาตรี มหาวิทยาลัยรังสิต ปทุมธานี แล้วจบการศึกษาหลักสูตร Diploma in Audio Engineering จากสถาบัน SAE ประเทศไทย
ประวัติ > ออกอัลบั้มบอยแบนด์และดูโอ้

แดนเริ่มเข้าสู่วงการบันเทิง จากการประกวดร้องเพลงในโครงการ "พานาโซนิค สตาร์ ชาเลนจ์" ในปี พ.ศ. 2543 ได้ตำแหน่งรองชนะเลิศอันดับ 2 ในการแข่งขันระดับประเทศ (อันดับที่ 3 ของประเทศ) และได้เซ็นสัญญาเป็นศิลปินในสังกัด อาร์เอส โปรโมชั่น ต่อมาไม่นาน แดน ก็ถูกชวนให้มาร้องเพลงประกอบโฆษณาเป๊ปซี่ ซึ่งในช่วงเวลานั้น ค่ายอาร์เอสกำลังคัดสรรเด็กหนุ่มมาฟอร์มทีมบอยแบนด์กลุ่มใหม่ จนได้กลายมาเป็นส่วนหนึ่งของดีทูบี ต่อมาในปี พ.ศ. 2544 ได้ออกอัลบั้มเพลง ร่วมกับ บิ๊ก-อภิเชษฐ์ กิตติกรเจริญ และ บีม-กวี ตันจรารักษ์ ในนามวง "ดีทูบี (D2B)" โดยมีผลงานออกมาหลายอัลบั้ม ซึ่งประสบความสำเร็จอย่างมากและรวดเร็ว โดยดีทูบีได้รับรางวัลสูงสุดคือ รางวัลศิลปินกลุ่มยอดนิยม จาก "MTV Asia Award 2003" จนกระทั่งในช่วงกลางปี พ.ศ. 2546 "บิ๊ก" หนึ่งในสมาชิกวงดีทูบี ประสบอุบัติเหตุทางรถยนต์จนเป็นเจ้าชายนิทรา วงดีทูบีจึงได้ถูกยุบลง ต่อมา ในปี พ.ศ. 2548 แดน และ บีม ได้ออกผลงานเพลงในนามนักร้องดูโอ "แดน-บีม" โดยมีผลงานอัลบั้มเพลงออกมา 4 ชุด โดยอัลบั้มสุดท้ายก่อนที่จะแยกกัน คือ อัลบั้มพิเศษ DB2B ซึ่งรายได้จากการจำหน่ายอัลบั้มนี้ นำไปมอบให้ครอบครัว "กิตติกรเจริญ" ภายหลังเมื่อสัญญากับสังกัดอาร์เอสสิ้นสุดลง ในช่วงปลายปี พ.ศ. 2551 แดน จึงได้ย้ายมาเป็นศิลปินในสังกัดค่ายโซนี่ มิวสิก โดยเซ็นสัญญาเป็นเวลา 5 ปี
ประวัติ > หลังจากสิ้นสุดสัญญาค่ายอาร์เอส

จากนั้นก็มีผลงานอัลบั้มเพลงในฐานะศิลปินเดี่ยวครั้งแรก คือ อัลบั้มบลู ตลอดระยะเวลาเกือบ 5 ปีภายใต้สังกัด บีอีซี-เทโร มิวสิค (โซนี่ มิวสิก) แดนมีผลงานอัลบั้มเต็ม 2 อัลบั้ม คือ BLUE และ SOLO MOTION และมีอัลบั้มพิเศษ รวมเพลงพิเศษ เพลงประกอบละครและภาพยนตร์ต่าง ๆ อีก 1 อัลบั้ม คือ อัลบั้ม DAN FEVER ในปีสุดท้ายของสัญญา พ.ศ. 2556 เมื่อใกล้ครบกำหนดสัญญา แดน ได้เลือกที่จะพักงานในวงการบันเทิง โดยการเดินทางไปเรียนภาษาอังกฤษและดนตรี (กีต้าร์) ที่เมือง Oxford สหราชอาณาจักร เป็นเวลา 6 เดือน เพื่อพักผ่อนและดูแลสุขภาพ ปลายเดือน มกราคม  พ.ศ. 2557 แดน ได้เดินทางกลับจากอังกฤษหลังจบคอร์สเรียน และมีผลงานเพลง Single ใหม่คือ เพลง "เรื่องเล่าเหงา ๆ" โดยทาง บีอีซี-เทโร มิวสิค เป็นผู้จัดจำหน่ายเช่นเดิม แม้จะพ้นระยะสัญญาไปแล้วและมิได้เซ็นสัญญาใหม่ก็ตาม ซึ่งเขานั้นยังเป็นแฟนบอลของทีมนิวคาสเซิล ยูไนเต็ด
ปัจจุบันได้สมรสกับ อังศุมาลิน สิรภัทรศักดิ์เมธา เมื่อวันที่ 2 พฤศจิกายน พ.ศ. 2565 ณ วัดราชบพิธสถิตมหาสีมารามราชวรวิหาร ปัจจุบันเขามีบุตรแล้วเป็นบุตรชาย-บุตรสาวฝาแฝด มีชื่อว่า น้องลิกก้า-น้องโรร่า เกิดเมื่อวันที่ 8 สิงหาคม พ.ศ. 2567
ผลงานเพลง > ผลงานช่วงเข้าวงการ

ร้องเพลงประกวดโครงการ พานาโซนิค สตาร์ ชาเลนจ์ (พ.ศ. 2543)
ร้องเพลงประกอบโฆษณา เป๊ปซี่ (เต็มที่กับชีวิต กับ โดม ปกรณ์ ลัม) เต็มที่กับชีวิต (พ.ศ. 2544)
ผลงานเพลง > ผลงานอัลบั้มเพลงในฐานะนักร้องกลุ่ม ดีทูบี (D2B)

ผลงานในฐานะนักร้องกลุ่มบอยแบนด์ ดีทูบี ภายใต้สังกัด อาร์เอส ตั้งแต่ ปี พ.ศ. 2544 - 2547 มีดังนี้
อัลบั้ม D2B (วางแผง 19 ธันวาคม 2544)
อัลบั้มพิเศษ D2B Summer (วางแผง 18 เมษายน 2545)
อัลบั้ม D2B Type II (วางแผง 27 มีนาคม 2546)
อัลบั้มพิเศษ D2B The Neverending Album Tribute to BIG D2B (วางแผง 26 กุมภาพันธ์ 2547)